Špeneri
Špeneri ir bijušais ciems Isnaudas pagastā, Ludzas novadā. Sādža veidojusies Rīgas-Maskavas dzelzceļa labajā pusē, tūlīt aiz Istalsnas dzelzceļa stacijas. Līdz iziešanai uz viensētām 20. gadsimta 20. gados sādža atradās dzelzceļa kreisajā pusē pussalā pie Istalsnas ezera. No divām pusēm sādžu ietvēra purvi. Pēc iziešanas uz viensētām sādža izpletās abās dzelzceļa pusēs, robežojoties ar Noviku un Kravaļu sādžām. Līdz Otrajam pasaules karam Špeneru sādžā bija 18 viensētas, 2020. gadā ir palikusi tikai viena mājsaimniecība (pēc VZD datiem ciems ir bez iedzīvotājiem).